之前一早就bookmark左呢間，難得過開海當然就要試下啦! 好彩早少少入座，如果唔係要坐出面真係會熱死，到時食咩都無胃口。 特量芝士牛肉漢堡 - 一見到個包咁大個都知肯定食唔晒，仲要加埋咁厚既牛同重量級既芝士! 咁多芝士溶左係塊牛同包上，又點會唔好味呢! 塊牛係好juicy，唔會太油或太乾，但可能重點係芝士，牛既質素比預期中差... 芝士旋風薯條 - 又係我最愛既芝士，加埋脆卜卜既旋風薯條係一流，而且薯條粗幼岩岩好!